Ehdotus neuvoston direktiiviksi moottoriajoneuvojen ja niiden perävaunujen rekisteröintiasiakirjoista /* KOM/97/0248 lopull. - SYN 97/0150 */



Virallinen lehti nro C 202 , 02/07/1997 s. 0013



Ehdotus neuvoston direktiiviksi moottoriajoneuvojen ja niiden perävaunujen rekisteröintiasiakirjoista (97/C 202/10) (ETA:n kannalta merkityksellinen teksti) KOM(97) 248 lopull. - 97/0150(SYN) (Komission esittämä 30 päivänä toukokuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 artiklan 1 kohdan d alakohdan, ottaa huomioon komission ehdotuksen, noudattaa perustamissopimuksen 189 c artiklassa määrättyä menettelyä yhteistoiminnassa Euroopan parlamentin kanssa, ottaa huomioon talous- ja sosiaalikomitean lausunnon, sekä katsoo, että yhteisö on vahvistanut tiettyjä toimenpiteitä, joiden tarkoituksena on toteuttaa sisämarkkinat, jotka käsittävät alueen, jolla ei ole sisäisiä rajoja ja jolla tavaroiden, henkilöiden, palvelujen ja pääomien vapaa liikkuvuus taataan perustamissopimuksen määräysten mukaisesti, kaikki jäsenvaltiot vaativat tieliikenteeseen pääsyn edellytyksenä alueillaan, että toisessa jäsenvaltiossa rekisteröidyn ajoneuvon kuljettajalla on oltava mukanaan rekisteröintitodistus, rekisteröintitodistuksen ulkonäön ja sisällön yhdenmukaistaminen helpottaisi sen ymmärtämistä ja edistäisi siten yhdessä jäsenvaltiossa rekisteröityjen ajoneuvojen vapaata liikkuvuutta muiden jäsenvaltioiden tieliikenteessä, rekisteröintitodistuksen sisällön perusteella on voitava valvoa, että yhteisön ajokortista annetun direktiivin 91/439/ETY (1) mukaisesti myönnetyn ajokortin haltija kuljettaa ainoastaan niiden ajoneuvoluokkien ajoneuvoja, jotka hänen ajokorttinsa sallii, ja edistää sikäli tieturvallisuutta, kaikki jäsenvaltiot vaativat toisessa jäsenvaltiossa ennestään rekisteröidyn ajoneuvon rekisteröimiseksi asiakirjoja, jotka todistavat kyseisen rekisteröinnin ja ajoneuvon teknisen vaatimustenmukaisuuden, rekisteröintitodistuksen ulkonäön ja sisällön yhdenmukaistaminen helpottaisi toisessa jäsenvaltiossa ennestään rekisteröityjen ajoneuvojen rekisteröintiä ja edistäisi sisämarkkinoiden moitteetonta toimintaa, rekisteröintitodistuksen myöntäminen kahdessa osassa, joista toista käytettäisiin pelkästään ajoneuvon rekisteröimiseen, helpottaisi sen tarkistamista, onko ajoneuvon haltija sen laillinen omistaja, ja edistäisi sikäli sisämarkkinoiden moitteetonta toimintaa, ja tietyt jäsenvaltiot käyttävät tieliikenteen tarkastusjärjestelmää, joka perustuu kansallisen ajoneuvorekisterin suoraan käyttömahdollisuuteen eikä välttämättä edellytä muun muassa yhteisön ajokortista annetun direktiivin 91/439/ETY noudattamisen varmistamiseksi, että kyseisessä jäsenvaltiossa rekisteröidyn ajoneuvon kuljettajalla on oltava mukanaan rekisteröintitodistus; tästä syystä rekisteröintitodistus voi näissä jäsenvaltioissa rajoittua yhteen niistä kahdesta osasta, joista todistus koostuu, ON ANTANUT TÄMÄN DIREKTIIVIN: 1 artikla Tätä direktiiviä sovelletaan niihin asiakirjoihin, jotka jäsenvaltiot antavat moottoriajoneuvojen ja niiden perävaunujen, sellaisina kuin ne ovat määriteltyinä 2 artiklassa, rekisteröinnin yhteydessä. 2 artikla Tässä direktiivissä tarkoitetaan: - "moottoriajoneuvolla": moottorilla varustettua ajoneuvoa sellaisena kuin se on määriteltynä direktiivin 70/156/ETY, sellaisena kuin se on muutettuna (2), 1 artiklassa ja liitteessä II A sekä direktiivin 92/61/ETY 1 artiklassa, - "perävaunulla": moottoritonta ajoneuvoa, joka on suunniteltu ja valmistettu moottoriajoneuvon vedettäväksi, - "rekisteröinnillä": menettelyä, jolla jäsenvaltion toimivaltaiset viranomaiset antavat ajoneuvolle rekisteröintinumerona tunnetun sarjanumeron, josta ajoneuvo ja sen haltija voidaan tunnistaa tieliikenteessä, - "rekisteröintitodistuksella": asiakirjaa joka todistaa, että ajoneuvo on rekisteröity jäsenvaltiossa. 3 artikla 1. Jäsenvaltioiden on annettava moottoriajoneuvon tai perävaunun rekisteröinnin yhteydessä liitteessä I ja liitteessä II esitettyjen mallien mukainen kahdesta osasta koostuva rekisteröintitodistus. 2. Jäsenvaltiot voivat antaa oman alueensa tieliikennettä varten rekisteröintitodistuksen, joka koostuu ainoastaan liitteessä I esitetystä osasta I, jos niillä on tieliikennetarkastuksissa käytössään järjestelmä, jolla päästään ajoneuvorekisteriin. 3. Toisessa jäsenvaltiossa ennestään rekisteröidyn moottoriajoneuvon tai perävaunun rekisteröinnin yhteydessä uuden rekisteröinnin suorittavan jäsenvaltion toimivaltaiset viranomaiset palauttavat rekisteröintitodistuksen sen antaneen jäsenvaltion viranomaisille. 4 artikla Tässä direktiivissä tarkoitetuissa yhteyksissä muiden jäsenvaltioiden on tunnustettava yhden jäsenvaltion antama rekisteröintitodistus. 5 artikla 1. Jäsenvaltiot voivat vaatia ajoneuvon ja sen haltijan tunnistamiseksi tieliikenteessä, että ajoneuvon kuljettajalla on oltava mukanaan rekisteröintitodistuksen osa I. 2. Jäsenvaltioiden on vaadittava yhdessä jäsenvaltiossa ennestään rekisteröidyn ajoneuvon uuden rekisteröinnin yhteydessä, että rekisteröintitodistuksen haltijan on toimitettava rekisteröintitodistuksen sekä ensimmäinen että toinen osa, jos rekisteröintijäsenvaltiossa on annettu molemmat osat. 6 artikla Mahdolliset muutokset liitteiden mukauttamiseksi tekniikan kehitykseen tehdään 7 artiklassa säädettyä menettelyä noudattaen. 7 artikla 1. Komissiota avustaa komitea, josta säädetään yhteisön ajokortista annetun direktiivin 91/439/ETY muuttamisesta annetussa direktiivissä 96/. . ./EY, jäljempänä "komitea", joka koostuu jäsenvaltioiden edustajista ja jonka puheenjohtajana on komission edustaja. 2. Komission edustaja tekee komitealle luonnoksen toteutettavista toimenpiteistä. Komitea antaa luonnoksesta lausunnon määräajassa, jonka puheenjohtaja voi asettaa asian kiireellisyyden mukaan. Lausunto annetaan enemmistöllä, joka on määrätty perustamissopimuksen 148 artiklan 2 kohdassa niiden päätösten edellytykseksi, jotka neuvosto tekee komission ehdotuksesta. Komitean äänestyksissä jäsenvaltioiden edustajien äänet painotetaan mainitun artiklan mukaisesti. Puheenjohtaja ei osallistu äänestykseen. 3. Komissio päättää toimenpiteistä, joita sovelletaan välittömästi. Jos nämä toimenpiteet eivät kuitenkaan ole komitean lausunnon mukaiset, komissio ilmoittaa niistä viipymättä neuvostolle. 4. Tällöin komissio lykkää päättämiensä toimenpiteiden soveltamista ajaksi, josta säädetään erikseen kussakin neuvoston antamassa säädöksessä, mutta joka ei missään tapauksessa saa olla pidempi kuin kolme kuukautta ilmoituksen tekopäivästä. Neuvosto voi määräenemmistöllä päättää asiasta toisin edellisessä kohdassa tarkoitetun ajan kuluessa. 8 artikla 1. Kuultuaan komissiota jäsenvaltioiden on ennen 1 päivää heinäkuuta 1998 annettava ne lait, asetukset tai hallinnolliset määräykset, joita tämän direktiivin noudattaminen 1 päivästä heinäkuuta 1999 edellyttää. 2. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset sekä liitteen I ja liitteen II määräysten mukaisesti annetut rekisteröintitodistusmallit kirjallisina komissiolle. 9 artikla Jäsenvaltioiden on säädettävä tämän direktiivin nojalla annettavien säädösten rikkomisesta asetettavista rangaistuksista sekä toteutettava kaikki tarpeelliset toimenpiteet sen varmistamiseksi, että näitä rangaistuksia sovelletaan. Näin säädettyjen rangaistusten on oltava tehokkaita, suhteutettuja ja varoittavia. Jäsenvaltioiden on annettava asiaa koskevat säännökset tiedoksi komissiolle viimeistään 1 päivänä heinäkuuta 1998 ja mahdolliset myöhemmät muutokset mahdollisimman nopeasti. 10 artikla Jäsenvaltioiden on avustettava toisiaan tämän direktiivin täytäntöönpanossa ja tarvittaessa vaihdettava tietoja antamistaan rekisteröintitodistuksista. 11 artikla Tämä direktiivi tulee voimaan seuraavana päivänä sen jälkeen, kun se on julkaistu. 12 artikla Tämä direktiivi on osoitettu kaikille jäsenvaltioille. (1) EYVL N:o L 237, 24.8.1991, s. 1. (2) 18 päivänä kesäkuuta 1992 annetulla direktiivillä 92/53/ETY (EYVL N:o L 225, 10.8.1992, s. 1). LIITE I REKISTERÖINTITODISTUSTA KOSKEVAT MÄÄRÄYKSET OSA I I. Rekisteröintitodistus saa olla enintään A4-kokoinen (210×297 mm). II. Rekisteröintitodistuksen osaan I käytettävä paperi on varmistettava väärennösten varalta käyttämällä vähintään kahta seuraavista tekniikoista: - grafiikkaa, - vesileimoja, - fluoresoivia säikeitä tai - fluoresoivia painatuksia. III. Rekisteröintitodistuksen osa I voidaan painaa usealle sivulle. Jäsenvaltiot päättävät asiakirjan sivumäärästä asiakirjaan sisällytettävien tietojen ja asiakirjan asettelun mukaan. IV. Rekisteröintitodistuksen osan I ensimmäisellä sivulla on oltava - rekisteröintitodistuksen osan I antaneen jäsenvaltion nimi; - rekisteröintitodistuksen osan I antaneen jäsenvaltion kansainvälinen tunnus; nämä tunnukset ovat seuraavat: >TAULUKON PAIKKA> - toimivaltaisen viranomaisen nimi; - sanat "rekisteröintitodistus osa I" painettuna suurikokoisilla kirjaimilla rekisteröintitodistuksen antaneen jäsenvaltion kielellä tai kielillä, näiden sanojen on oltava painettuna pienikokoisilla kirjaimilla sopivan etäisyyden päässä myös Euroopan yhteisön muilla kielillä; - sanat "Euroopan yhteisö" painettuna rekisteröintitodistuksen osan I antaneen jäsenvaltion kielellä tai kielillä; - asiakirjan numero. V. Rekisteröintitodistuksen osassa I on oltava myös seuraavat tiedot, jotka on osoitettava vastaavalla tunnuksella: A - rekisteröintinumero B - päivämäärä, jos on kyse ensimmäisestä rekisteröinnistä C - rekisteröintitodistuksen haltija: C1 - sukunimi C2 - muut nimet C3 - osoite rekisteröintijäsenvaltiossa asiakirjan antamishetkellä D - ajoneuvo: D1 - valmistaja/toiminimi D2 - myyntinimitys E - ajoneuvon valmistenumero F - suurin massa kuormitettuna: F1 - teknisesti sallittu massa (kg) lukuun ottamatta moottoripyöriä G - korilla (ja vetoajoneuvojen osalta kytkentäyksiköllä) varustetun ajokuntoisen ajoneuvon massa (kg) H - rekisteröinnin voimassaolo, jos se on rajoitettu I - rekisteröinnin päivämäärä M - tyyppihyväksyntänumero R - moottori: R1 - kuutiotilavuus (cm³) moottoripyörien osalta R2 - suurin nettoteho (kW) moottoripyörien osalta S - teho-painosuhde (kW/kg): R2/G moottoripyörien osalta U - istuinpaikkojen lukumäärä, mukaan lukien kuljettaja. VI. Rekisteröintitodistuksen osassa I voi lisäksi olla seuraavat tiedot, jotka on osoitettava vastaavalla tunnuksella: F - suurin massa kuormitettuna: F2 - rekisteröintijäsenvaltiossa käytössä olevan ajoneuvon osalta (kg) F3 - rekisteröintijäsenvaltiossa käytössä olevan yhdistelmän osalta (kg) J - ajoneuvon omistaja tai haltija: J1 - sukunimi J2 - muut nimet J3 - osoite rekisteröintijäsenvaltiossa asiakirjan antamishetkellä L - ajoneuvoluokka N - akseleiden lukumäärä O - pyörien akseliväli (mm) P - suurimman teknisesti sallitun kuormitetun massan jakautuminen akseleille: P1 - akseli 1 (kg) P2 - akseli 2 (kg) P3 - akseli 3 (kg) Q - suurin teknisesti sallittu vedettävä massa: Q1 - jarruilla varustettu perävaunu (kg) Q2 - jarruton perävaunu (kg) R - moottori: R1 - suurin kuutiotilavuus (cm³) R2 - suurin nettoteho (in kW) R3 - nimellisnopeus (rpm) R4 - polttoaine T - ajoneuvon väri V - suurin nopeus (km/h) W - äänitaso: W1 - paikallaan ollen (dB(A)) W2 - kierrosluku (rpm) W3 - liikkeessä (dB(A)) X - pakokaasupäästöt: X1 - CO (g/km tai g/kWh) X2 - HC (g/km tai g/kWh) X3 - NOx (g/km tai g/kWh) X4 - HC + NOx (g/km) X5 - dieselpäästöjen hiukkaset (g/km tai g/kWh) X6 - dieselpäästöjen korjattu absorptiokerroin (min-1) X7 - CO2 (g/km) X8 - yhdistetty polttoaineenkulutus (l/100 km) Y - polttoainesäiliön (polttoainesäiliöiden) tilavuus (l) VII. Jäsenvaltiot saavat sisällyttää rekisteröintitodistuksen osaan I muita lisätietoja ainoastaan, jos nämä tiedot ovat direktiivin 70/156/ETY mukaisissa ajoneuvon tyyppihyväksyntäasiakirjoissa tai ne voidaan määrittää näiden asiakirjojen pohjalta yksinkertaisella laskutoimituksella. LIITE II REKISTERÖINTITODISTUSTA KOSKEVAT MÄÄRÄYKSET OSA II I. Rekisteröintitodistus saa olla enintään A4-kokoinen (210×297 mm). II. Rekisteröintitodistuksen osaan II käytettävä paperi on varmistettava väärennösten varalta käyttämällä vähintään kahta seuraavista tekniikoista: - grafiikkaa, - vesileimoja, - fluoresoivia säikeitä tai - fluoresoivia painatuksia. III. Rekisteröintitodistuksen osa II voidaan painaa usealle sivulle. Jäsenvaltiot päättävät asiakirjan sivumäärästä asiakirjaan sisällytettävien tietojen ja asiakirjan asettelun mukaan. IV. Rekisteröintitodistuksen osan II ensimmäisellä sivulla on oltava: - rekisteröintitodistuksen osan II antaneen jäsenvaltion nimi; - rekisteröintitodistuksen osan II antaneen jäsenvaltion kansainvälinen tunnus; nämä tunnukset ovat seuraavat: >TAULUKON PAIKKA> - toimivaltaisen viranomaisen nimi; - sanat "rekisteröintitodistus osa II" painettuna suurikokoisilla kirjaimilla rekisteröintitodistuksen antaneen jäsenvaltion kielellä tai kielillä; näiden sanojen on oltava painettuna pienikokoisilla kirjaimilla sopivan etäisyyden päässä myös Euroopan yhteisön muilla kielillä; - sanat "Euroopan yhteisö" painettuna rekisteröintitodistuksen osan II antaneen jäsenvaltion kielellä tai kielillä; - asiakirjan numero. V. Rekisteröintitodistuksen osassa II on oltava myös seuraavat tiedot, jotka on osoitettava vastaavalla tunnuksella: A - rekisteröintinumero B - ensimmäisen rekisteröinnin päivämäärä D - ajoneuvo: D1 - valmistaja/toiminimi D2 - myyntinimitys E - ajoneuvon valmistenumero M - tyyppihyväksyntänumero. VI. Rekisteröintitodistuksen osassa II voi lisäksi olla seuraavat tiedot, jotka on osoitettava vastaavalla tunnuksella: J - ajoneuvon omistaja tai haltija: J1 - sukunimi J2 - muut nimet J3 - osoite rekisteröintijäsenvaltiossa asiakirjan antamishetkellä K - ajoneuvon uusi omistaja tai haltija K1 - sukunimi K2 - muut nimet K3 - osoite K4 - päiväys ja edellisen omistajan tai haltijan allekirjoitus L - ajoneuvoluokka. VII. Jäsenvaltiot saavat sisällyttää rekisteröintitodistuksen osaan II muita lisätietoja ainoastaan, jos nämä tiedot ovat direktiivin 70/156/ETY mukaisissa ajoneuvon tyyppihyväksyntäasiakirjoissa tai ne voidaan määrittää näiden asiakirjojen pohjalta yksinkertaisella laskutoimituksella.